**Pályázati felhívás**

**Tanoda szolgáltatás befogadására és költségvetési támogatására**

**2025. július 29.**

A **Belügyminisztérium** (a továbbiakban: **„BM”**)a támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet (a továbbiakban: „**Tkr.**”) 4. § (4) bekezdése alapján **kapacitásbővítési pályázatot** hirdet „**Tanoda szolgáltatást működtető szolgáltatók 2025. évi befogadására és költségvetési támogatására**”(a továbbiakban: **„Pályázati felhívás”**), összhangban

* a Magyarország 2025. évi központi költségvetéséről szóló 2024. évi XC. törvény;
* az államháztartásról szóló 2011. évi CXCV. törvény (a továbbiakban: „**Áht**.”);
* az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: „**Ávr.**”);
* a Tkr.;
* a fejezeti kezelésű előirányzatok felhasználásának rendjéről szóló 13/2020. (V. 5.) BM rendelet (a továbbiakban: „**BM rendelet**”) és
* a gyermekek esélynövelő szolgáltatásainak szakmai feladatairól és működésük feltételeiről szóló 40/2018. (XII. 4.) EMMI rendelet (a továbbiakban: **„EMMI rendelet”**)

vonatkozó rendelkezéseivel.

A Pályázati felhívást a Tkr. 4. § (1) bekezdés és (2) bekezdés c) pontja, valamint a 4. § (4) bekezdés és a 8. § (1) bekezdés alapján a BM jogosult kiírni, amelyet a Belügyminisztérium Szervezeti és Működési Szabályzatáról szóló 12/2022. (VI. 28.) BM utasítás 6. függelék 24. pontja B) 97. alpontja (a továbbiakban: „**BM SZMSZ**”), valamint a fejezeti és központi kezelésű előirányzatok felhasználásának rendjéről szóló 8/2015. (V. 29.) BM utasítás (a továbbiakban: „**BM utasítás**”) 1. melléklet 8. pontjában foglaltak alapján a BM társadalmi esélyekért és roma kapcsolatokért felelős államtitkára vagy az általa írásban felhatalmazott vezető személy hagy jóvá.

A BM a pályázati eljárás lefolytatásával – összhangban az Áht. 6/B. § (3) bekezdésével – a **Társadalmi Esélyteremtési Főigazgatóságot** (a továbbiakban: „**Főigazgatóság**”), mint kezelő szervet bízza meg.

**I.**

**ÁLTALÁNOS RÉSZ**

1. **A pályázati felhívás célja**

Dél-dunántúli vagy észak-magyarországi régió közigazgatási területén **Tanoda szolgáltatást** működtetőfenntartó befogadása az ellátórendszerbe, továbbá a befogadott szolgáltató (a továbbiakban együttesen: **„Szolgáltató”**) működéséhez pénzügyi forrás biztosítása vissza nem térítendő támogatás keretében.

1. **A rendelkezésre álló keretösszeg**

A benyújtott pályázat (a továbbiakban: „**Pályázat**”) támogatására rendelkezésre álló keretösszeg **8 533 197 Ft, azaz nyolcmillió-ötszázharmincháromezer-egyszázkilencvenhét forint,** amelynek forrását Magyarország **2025. évi központi költségvetéséről** szóló 2024. évi XC. törvény 1. melléklet XIV. Belügyminisztérium fejezet, 20. Fejezeti kezelésű előirányzatok cím, 5. Társadalmi felzárkózást segítő programok 2. Tanoda program jogcímcsoport fejezeti kezelésű előirányzat (ÁHT azonosító: 376095) biztosítja.

A 2026. évre vonatkozó éves keretösszeget a tárgyévi költségvetési törvény határozza majd meg.

1. **A Pályázaton elnyerhető támogatás összege**

A Tanoda szolgáltatások működési támogatása alaptámogatásból és feladattámogatásból áll. A feladattámogatás a feladatmutató és az egy feladategység támogatásának szorzata.

A pályázónak a pályázatban rögzíteni szükséges a vállalt feladatmutatót. A feladatmutató az EMMI rendeletben meghatározottak alapján a Tanoda szolgáltatást rendszeresen igénybe vevőnek minősülő 1 (egy) fő. Éves átlagban 20 (húsz) feladatmutató teljesítése kötelező. A pályázatban és a finanszírozási szerződésben vállalt feladatmutató nem lehet magasabb 30 (harminc) feladategységnél.

A Tanoda szolgáltatás finanszírozása a vállalt feladatmutatóval arányos:

* A feladattámogatás összege éves viszonylatban feladategységenként maximum 150 000 Ft/év, azaz egyszázötvenezer forint/év.

**Feladattámogatás** a vállalt feladatmutató és a feladategységenként járó támogatás szorzata.

* A működési alaptámogatás Tanodánként a 2025. éves (12 havi) viszonylatban:
14 743 000 Ft, azaz tizennégymillió-hétszáznegyvenháromezer forint/év.

**Alaptámogatás**, amely a szolgáltatás működési - fenntartási költségeihez és működési kiadásaihoz adott támogatás, így a helyiséghasználathoz, közműhasználathoz kapcsolódó költségek, az információs szolgáltatás, a vezetői tevékenység költségének részleges fedezetére szolgál. Az alaptámogatás felhasználásának feltétele, hogy a kötelezően teljesítendő feladatmutató megvalósuljon. Amennyiben a kötelezően teljesítendő feladatmutató nem teljesül, a tárgyévi alaptámogatásnak a teljesített és a kötelezően teljesítendő feladatmutató aránya alapján számított részét is vissza kell fizetni.

* A 2025. évi működési támogatás kiegészül a minimálbér növekedésével összefüggő költségvetési támogatás összegével, mely 1 236 672 Ft/Tanoda/év, azaz egymillió-kettőszázharminchatezer-hatszázhetvenkettő forint/Tanoda/év. A minimálbér és garantált bérminimum emelése a nem állami szociális fenntartóknál jelentkező többletkiadások ellentételezésére szolgál.

**A Pályázaton elnyerhető támogatás összege a 2025. augusztus 1. – 2025. december 31. közötti időszakra vonatkozóan** – a vállalt feladatmutatótól függően, maximum – **8 533 196 Ft/Tanoda/év, azaz nyolcmillió-ötszázharmincháromezer-egyszázkilencvenhat forint/Tanoda/év** (a továbbiakban: „**Támogatás**”).

A Támogatás intenzitása: 100%. A Pályázat benyújtásához saját forrás nem szükséges.

A Támogatás formája: vissza nem térítendő költségvetési támogatás.

1. **Pályázat benyújtására jogosultak köre**

A pályázat benyújtására az a Tkr. 1. § (2) bekezdés a) pontja szerinti, Tanoda szolgáltatást működtető Fenntartó (a továbbiakban: „**Fenntartó**” vagy „**Pályázó**”) jogosult, aki:

* rendelkezik a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásába (a továbbiakban: „**Sznyr**.”) hatályos bejegyzéssel vagy amely esetében a megfelelő bejegyzés vagy adatmódosítás iránti kérelmet benyújtották;
* szolgáltatását az **észak-magyarországi vagy dél-dunántúli** r**égióban** tervezi megvalósítani és
* megfelel aSlachta Margit Nemzeti Szociálpolitikai Intézet által működtetettElektronikus Pályázatkezelő és Szerződésmenedzsment Rendszerben (a továbbiakban: „**PKR”**) megjelentetett pályázati felhívásban foglalt feltételeknek.

A Fenntartó nem jogosult pályázatot benyújtani olyan Szolgáltató esetében, amelyre vonatkozóan a Fenntartó 2025. évre rendelkezik a Tkr. 10. § (1)-(6) bekezdései szerinti érvényes finanszírozási szerződéssel Tanoda szolgáltatás működtetésére.

1. **Finanszírozási időszak**

Jelen Pályázatot érintően a finanszírozási időszak a **2025. augusztus 01. napjától - 2025. december 31.** napjáig tartó időszak. A nyertes Pályázóval a Főigazgatóság évente finanszírozási szerződést köt, amelynek finanszírozási időszaka a tárgyév január 01. napjától december 31. napjáig tart.

1. **A Pályázatok benyújtásának módja**

A Pályázatot a Fenntartónak kell benyújtania elektronikus úton a **PKR** útján az ott rögzítetteknek és a pályázati útmutatóban (a továbbiakban: „**Pályázati útmutató**”) foglaltaknak megfelelően.

1. **A Pályázatok benyújtásához szükséges adatok, dokumentumok**

A PKR felület kitöltése mellett az alábbi dokumentumokat szükséges felrögzíteni a Fenntartónak:

1. Összeférhetetlenségi nyilatkozat és érintettségről szóló közzétételi kérelem (cégszerű aláírással ellátva szkennelt formátumban);
2. Tulajdoni lap elektronikus másolata, használati vagy bérleti szerződés hitelesített másolata (ami az ingatlan használati jogosultságát alátámasztja);
3. A tanodában foglalkoztatni kívánt munkavállalók végzettségét igazoló dokumentumok másolata;
4. A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24) Korm. rendelet alapján az Sznyr-be történő bejegyzésről szóló határozattal;
5. A Pályázónak a Pályázat benyújtásakor hatályos szabályok szerint elkészített szakmai programja;
6. Az előző évről készített szakmai, működési és pénzügyi beszámolója, amennyiben rendelkezik ilyennel;
7. A Pályázó nyilatkozata, hogy vállalja a statisztikai célú adatszolgáltatást a Központi Statisztikai Hivatal felé;
8. A Pályázónak a közpénzekből nyújtott támogatások átláthatóságáról szóló 2007. évi CLXXXI. törvény és az Ávr. 75. §-a alapján benyújtandó nyilatkozatai és – a nyilatkozat tartalmától függően – közzétételi kérelme**.**
9. **A Pályázatok benyújtásának határideje**

A Pályázatok beadási határideje **2025. augusztus 28. 16:5959.**

Benyújtottnak minősül az a Pályázat, amely a PKR-ben (<https://pkr.szgyf.gov.hu/pkr/authentication.html>) a jelen pontban megadott határidőig **véglegesítésre** kerül.

1. **A befogadási ellenőrzés és a hiánypótlási folyamat**

A Pályázat beérkezésétől számított 24 (huszonnégy) órán belül a Pályázó visszajelzést kap a Pályázat beérkezéséről, amely tartalmazza a **Pályázati azonosítót**. A Pályázat beérkezéséről küldött visszaigazolás nem minősül a Pályázat befogadásának vagy bírálatának. A Pályázat beérkezésétől számított 7 (hét) napon belül a Főigazgatóság elvégzi a Pályázat befogadási ellenőrzését, és amennyiben a Pályázat az alábbi kritériumok bármelyikének nem felel meg, érdemi vizsgálat nélkül elutasítja azt. A befogadási ellenőrzés során a Főigazgatóság ellenőrzi, hogy

* 1. a Pályázat a benyújtásra meghatározott határidőn belül került benyújtásra,
	2. az igényelt támogatás összege nem haladja meg a maximálisan igényelhető mértéket,
	3. a Pályázó a Pályázati felhívásban meghatározott lehetséges támogatást igénylői körbe tartozik.

Felhívjuk figyelmét, hogy a befogadási feltételként előírt kritériumok esetében hiánypótlásnak nincs helye. A Főigazgatóság csak a befogadott Pályázatokat vizsgálja tovább.

Amennyiben a befogadott Pályázatok ellenőrzése során hiányosság kerül megállapításra, a Főigazgatóság a **Pályázót 1 (egy) alkalommal** **a PKR útján hiánypótlásra hívja fel.** Az értesítés tartalmazza a hiányosságokat, valamint a hiánypótlás módját. A PKR a felszólítást elektronikus formában a pályázati űrlapon megadott Pályázói kapcsolattartó email címre is megküldi. A Pályázó számára az értesítési tárhelyre érkezésétől számított 8 (nyolc) napos határidő áll rendelkezésre a hiánypótlás teljesítésére.

Határidőben benyújtottnak minősül az a hiánypótlás, amely legkésőbb a hiánypótlási felhívás értesítési tárhelyre érkezésétől számított 8 (nyolc) napon belül a PKR-ben benyújtásra kerül.

**Ezúton felhívjuk a Pályázók figyelmét arra, hogy a sikeres pályázás érdekében elektronikus üzeneteiket folyamatosan kövessék nyomon a pályázati időszakban**.

Amennyiben a Pályázó nem vagy nem teljeskörűen pótolta a hiányosságokat, illetve nem a hiánypótlási felhívásban megadott határidőn belül tett eleget a hiánypótlási kötelezettségének, úgy további hiánypótlásra nincs lehetőség. Ebben az esetben a Főigazgatóság megállapítja a Pályázat hiányosságát, annak okát, majd a Pályázatot a megállapításával együtt átadja a pályázati Bíráló bizottságnak (a továbbiakban: „**Bizottság**”). A Bizottság a BM számára továbbítja a Pályázatot, a Pályázat elutasításáról ez esetben a BM dönt. **A Tkr. 7. § (4) bekezdése alapján a Pályázat nem támogatható, ha**

1. a Pályázó a Pályázatot határidőn túl nyújtja be, vagy a hiánypótlási felhívásnak határidőben nem vagy nem megfelelően tesz eleget (a határidőn túl benyújtott pályázatokat a Főigazgatóság jelen pályázati felhívás 9. pontja szerint utasítja el),
2. nem felel meg a jogszabályokban és a pályázati kiírásban meghatározott feltételeknek, így különösen vele szemben az Áht. 48/B. §-ában és a közpénzekből nyújtott támogatások átláthatóságáról szóló 2007. évi CLXXXI. törvényben meghatározott összeférhetetlenségi ok áll fent, vagy nem felel meg az Áht. 50. §-ában meghatározott valamely követelménynek,
3. a szakmai programban foglaltak nincsenek összhangban az ellátási terület szükségleteivel és a vállalt feladattal,
4. a pénzügyi-gazdálkodási tervben tervezett bevételek nem teljesíthetőek, a kiadások nem állnak összhangban a szakmai programban bemutatott személyi és tárgyi feltételekkel és a vállalt feladatokkal, vagy a szolgáltató működésének pénzügyi feltételei egyéb okból nem biztosítottak.
5. **A Bizottság javaslata, támogatási döntés (a továbbiakban: „Döntés”) meghozatala**

A pályázatok értékelését a Bizottság végzi.

A Tkr. 7. § (1) bekezdése értelmében a Bizottság javaslatát a Főigazgatóság 8 (nyolc) napon belül Döntésre terjeszti fel a BM részére, aki 8 (nyolc) napon belül dönt a Pályázatokról, valamint a működési támogatás összegéről.

A Döntést a BM SZMSZ 6. függelék 24. B) 97. pontja, valamint a BM utasítás 1. mellékletének 8. pontjában foglaltak alapján a BM társadalmi esélyekért és roma kapcsolatokért felelős államtitkára vagy az általa írásban felhatalmazott vezető személy hagyja jóvá.

A Főigazgatóság a Döntést követő 8 (nyolc) napon belül a PKR útján értesíti a Pályázókat. Elutasítás esetén az értesítés tartalmazza az elutasítás indoklását.

A BM a Támogatás összegét a kértnél alacsonyabb mértékben is megállapíthatja. A BM a döntésben meghatározhatja a Támogatás felhasználására és a finanszírozási szerződéskötésre vonatkozó egyéb feltételeket.

A Pályázatokkal kapcsolatos Döntés a BM honlapján (<https://kormany.hu>), Főigazgatóság honlapján ([https://tef.gov.hu](https:///.tef.gov.hu)), illetve a Szociális Ágazati Portálon (<https://.szocialisportal.hu>) kerül közzétételre.

A Döntés ellen jogorvoslati kérelem benyújtásának helye nincs. A Döntésről szóló értesítés tartalmazza a finanszírozási szerződés megkötésének feltételeit és az ahhoz szükséges dokumentumok beküldési határidejét és módját.

1. **Szerződéskötés**

A Támogatási jogviszony a tárgyévre – jelen Pályázati felhívás keretében a Pályázati felhívás 5. pontjában meghatározott időszakra – kötött finanszírozási szerződés (a továbbiakban: „**Szerződés**”) alapján jön létre, melyet a Főigazgatóság köt meg a nyertes Pályázóval (a továbbiakban: „**nyertes Fenntartó” vagy „nyertes Pályázó**”), amennyiben a szerződéskötéshez szükséges valamennyi feltétel a Pályázati felhívásban megadott határidőn belül teljesül.

A Szerződés megkötéséhez szükséges dokumentumokat a nyertes Fenntartónak **a Döntésről szóló értesítésben megjelölt határidőre kell megküldenie**.

A Támogatás az Sznyr.-be történő jogerős bejegyzés napjától, de legkorábban 2025. augusztus 1. napjától illeti meg a nyertes Pályázót. Amennyiben a jogerős bejegyzésben az engedélyes működtetésének kezdő időpontja nem az adott hónap első napjában kerül meghatározásra, úgy a Támogatás a következő hónap elsejétől illeti meg a nyertes Fenntartót, és arányosan csökkentett Támogatás kerül részére folyósításra.

A Szerződés megkötéséhez a nyertes Fenntartónak – a Pályázati útmutatóban részletezettek szerint – be kell nyújtania a Főigazgatóság által előírt nyilatkozatokat, dokumentumokat figyelembe véve a Pályázati útmutatóban foglaltakat.

A Főigazgatóság a beérkezett dokumentumokat megvizsgálja, és amennyiben a Pályázati útmutatóban rögzített, a Szerződés megkötéséhez szükséges dokumentumok valamelyike nem áll rendelkezésére vagy hiányos, a Főigazgatóság a nyertes Fenntartót 8 (nyolc) napos határidővel, 1 (egy) alkalommal elektronikus úton hiánypótlásra szólítja fel.

A postai úton benyújtott jognyilatkozatokat és más dokumentumokat határidőben benyújtottnak kell tekinteni, ha a határidő lejártáig ajánlott küldeményként postára adták.

Érvényét veszti a Döntés, ha

* a Szerződés a Döntésről szóló értesítésben megjelölt határidőtől számított további 30 (harminc) napon belül a nyertes Fenntartó mulasztásából vagy neki felróható egyéb okból nem jön létre;
* az értesítésben szereplő feltételek eltérnek attól, amit a nyertes Fenntartó a Pályázatában vállalt és azt nem fogadja el;
* a szolgáltatói nyilvántartásba nem vagy nem a Döntésnek megfelelően bejegyzett szolgáltató esetén a bejegyzés, illetve az adatmódosítás véglegessé válását követő 30 (harminc) napon belül a nyertes Pályázó mulasztásából vagy neki felróható egyéb okból nem jön létre a Szerződés;
* a nyertes Fenntartó a Pályázatban vagy az ahhoz csatolt iratokban szándékosan valótlan adatot közölt, vagy valamely jelentős tényt, körülményt elhallgatott, feltéve, hogy a valós adatok, tények, körülmények ismeretében a Pályázat nem került volna támogatásra.

A Szerződés megkötésének további feltételeit egyebekben a Tkr. 10. §-a rögzíti.

1. **Támogatás folyósítása**

Év közben megkötött Finanszírozási szerződés esetén a tárgyévi működési támogatás első részletét soron kívül, a Finanszírozási szerződés mindkét fél általi aláírását követő 30 (harminc) napon belül, a következő részletet a naptári negyedév első hónapjának 15. napjáig kell folyósítani.

A nyertes Fenntartónak valamennyi − jogszabály alapján beszedési megbízással megterhelhető − fizetési számlájára vonatkozóan biztosítania kell a – beszedési megbízás benyújtására vonatkozó, kizárólag a Főigazgatóság hozzájárulásával visszavonható, a BM-t kedvezményezettként megjelölő, a pénzügyi fedezethiány miatt nem teljesíthető fizetési megbízás esetére a követelés legfeljebb 35 (harmincöt) napra való sorba állítására vonatkozó rendelkezéssel kiadott — felhatalmazó nyilatkozatot (a továbbiakban: „**biztosíté**k”). Amennyiben a nyertes Pályázó több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről.

A kikötött biztosíték rendelkezésre állását legkésőbb, a működési támogatás folyósítását megelőzően kell biztosítani.

Nem folyósítható Támogatás olyan Fenntartónak vagy Pályázónak, akinek lejárt határidejű visszafizetési kötelezettsége áll fenn a Tanoda szolgáltatás korábbi évet érintő támogatása kapcsán, vagy a beszámolási kötelezettségének nem, vagy csak részben tett eleget, és valamely korábbi, Tanoda szolgáltatással kapcsolatos támogatása nem került lezárásra.

1. **A működési támogatás elszámolása és ellenőrzése**

A nyertes Fenntartó évente, a tárgyévet követő év február 28-ig, a Szerződés évközi megszűnése esetén a megszűnéstől számított 30 (harminc) napon belül szakmai és pénzügyi elszámolást (a továbbiakban: „**Elszámolás**”) nyújt be a Főigazgatóság részére az igénybe vett működési támogatásról.

Az Elszámolást a PKR útján kell elkészíteni, majd a kinyomtatott és aláírt Elszámolást kell a Főigazgatóság részére postai úton benyújtani. Az Elszámoláshoz csatolni kell a főkönyvi kivonatot és a főkönyvi kivonatban foglaltakat alátámasztó analitikát.

Az Elszámolást a Főigazgatóság megvizsgálja, és a nyertes Fenntartót szükség esetén – 1 (egy) alkalommal, legfeljebb 8 (nyolc) napos határidővel – hiánypótlásra hívja fel. Az Elszámolások elfogadásáról a Főigazgatóság a beérkezést követő 30 (harminc) napon belül dönt.

A Főigazgatóság a döntésről – a döntés meghozatalától számított 5 (öt) napon belül – postai úton értesíti a nyertes Fenntartót, valamint a PKR útján az elszámoló adatlapok másolatának egyidejű megküldésével a Magyar Államkincstár területi szervét (ellenőrző igazgatóságot). A Főigazgatóság az Elszámolást elutasítja, ha abból a feladatellátás nem állapítható meg.

A működési támogatás igénylésének, igénybevételének és elszámolásának részletes szabályait, a folyamatban részt vevő szervezetek eljárási határidőit a Pályázati útmutató tartalmazza.

Ha a működési támogatás egy részét nem a szolgáltató működési vagy fenntartási kiadásaira fordították, a jogellenesen felhasznált működési támogatást vissza kell fizetni.

A visszafizetésre vonatkozó további szabályozást a Tkr., az Áht. és az Ávr. és a Szerződés rögzíti.

A nyertes Fenntartó és a Szolgáltató köteles a működési támogatás felhasználását elkülönítetten és naprakészen nyilvántartani, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, a kért dokumentumokat átadni és az ellenőrzésben egyébként közreműködni.

1. **Jogorvoslati lehetőség**

A Fenntartó a Főigazgatóságnál az Ávr. 102/D. §-a alapján, az ott leírtak szerint nyújthat be kifogást.

Felhívjuk a figyelmet arra, hogy a kifogásnak tartalmaznia kell az Ávr. által meghatározott adatokat.

A Főigazgatóság, ha a kifogásban foglaltakkal egyetért, megteszi a kifogásban sérelmezett helyzet megszüntetéséhez szükséges intézkedéseket vagy továbbítja a kifogást a BM-nek.

Ha a kifogás alapos, a BM elrendeli a kifogásban sérelmezett helyzet megszüntetéséhez szükséges intézkedést, egyébként azt elutasítja, és döntéséről – elutasítás esetén az elutasítás indokainak megjelölésével – a kifogást benyújtóját írásban értesíti.

A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.

1. **További információk**

A pályázati csomag dokumentumai egységes és megbonthatatlan egészet alkotnak, így az azokban megfogalmazottak összessége határozza meg jelen Pályázati felhívás részletes előírásait, keretrendszerét, feltételeit és szabályait.

A pályázati csomag dokumentumai letölthetők a BM honlapjáról (<https://kormany.hu>), a Főigazgatóság honlapjáról (<https://tef.gov.hu>), illetve a Szociális Ágazati Portálról (<https://szocialisportal.hu/>).

**A pályázati csomag dokumentumai:**

* Pályázati felhívás,
* Pályázati útmutató,
* Fenntartó nyilatkozata pályázat benyújtásához (excel 1. lapfül),
* Szolgáltató nyilatkozata pályázat benyújtásához (excel 2. lapfül),
* Szakmai ajánlás,
* Fenntartó nyilatkozatai finanszírozási szerződéshez,
* Felhatalmazó levél.

A Főigazgatóság postacíme az alábbi:

**Társadalmi Esélyteremtési Főigazgatóság**

**Támogatásirányítási Főosztály**

**Budapest**

**Szegedi út 35-37.**

**1135**

A Pályázati felhívással kapcsolatos további információkat a Főigazgatóság Támogatásirányítási Főosztálya biztosít a palyazat@tef.gov.hu email címen keresztül és az alábbi telefonos elérhetőségeken:

|  |  |  |
| --- | --- | --- |
| Név | Telefon | Elérhetőség |
| Arndorfer Teréz | 36/1-896-9531 | tanodapalyazat@tef.gov.hu |
| Horváth Rudolf | 36-1-896-9510 | tanodapalyazat@tef.gov.hu |

Jelen Pályázati felhívás elválaszthatatlan részét képezi a BM/1146-42/2025. iktatószámú, a jelen Pályázati felhívás kiírásának döntéséről és a Tanoda szolgáltatást működtető szolgáltatók finanszírozására vonatkozó fedezetigazolásról szóló feljegyzés, ha az fizikai értelemben nem is kerül csatolásra.

**II. SZAKMAI - ÉS TELJESÍTMÉNYMUTATÓK**

1. **A pályázat célja, célcsoportja:**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: „**Gyvt.**”) 38/A. § (1) szerint a Tanoda olyan, elsősorban rendszeres gyermekvédelmi kedvezményben részesülő, vagy hátrányos helyzetű, vagy halmozottan hátrányos helyzetű gyermekek és kivételesen fiatal felnőttek számára nyújtott, önkéntesen igénybe vehető társadalmi felzárkózást segítő, a személyiségfejlődés egészét szem előtt tartó, prevenciós szolgáltatás, amely a nemzeti köznevelésről szóló 2011. évi CXC. törvény szerinti kötelező tanórai és egyéb foglalkozásokon való részvétel idején kívül, valamint a tanítási szünetekben segíti elő a szociokulturális hátrányok kompenzálását, a tanulmányok folytatását, a társadalomba való sikeres beilleszkedést, az életpálya-tervezést és a szabadidő hasznos eltöltését.

A Tanoda a szolgáltatásait a helyi sajátosságokra és a gyermekek egyéni szükségleteire építve, a szülők bevonásával, a gyermek nevelési-oktatási intézményével, a család- és gyermekjóléti szolgálattal, a család- és gyermekjóléti központtal, a helyben elérhető egyéb, az érintett korosztály számára szolgáltatást nyújtó intézménnyel, valamint szükség esetén a gyermekvédelmi jelzőrendszer egyéb tagjával együttműködve nyújtja. A szolgáltatásnyújtás helyszínén kizárólag Tanoda ellátás biztosítható.

1. **Kötelező és vállalható tevékenységek:**

**Kötelező tevékenységek:**

* a Tanodát rendszeresen igénybe vevők tanulását, továbbtanulását, pályaválasztását és életpálya-építését elősegítő szakmai szolgáltatásokat,
* a Tanodát rendszeresen igénybe vevők iskolai lemorzsolódását megelőző programokat,
* évenként egy alkalommal a Tanodát rendszeresen igénybe vevők egyéni fejlődését segítő mérések elvégzését,
* a Tanodát rendszeresen igénybe vevők számára a szabadidő hasznos eltöltését segítő programokat,
* a Tanodát rendszeresen igénybe vevők számára tanévenként legalább 3 (három), a Tanodán kívül megszervezett sport- vagy kulturális programot,
* a Tanoda szolgáltatásnak az általános iskolai és középfokú iskolai tanulmányaikat folytató gyermeket, fiatal felnőttet nevelő családokkal, illetve a helyi közösséggel való megismertetése céljából - nyitott tanodai programot vagy programokat, amelyeken 1 (egy) évben összesen legalább 90 (kilencven) főnek részt kell vennie,
* évenként legalább 2 (két) családlátogatást, a Tanodát rendszeresen igénybe vevők családjainál, amelyről családlátogatási naplót kell készíteni és
* évenként legalább 4 (négy) családi közösségi programot, amelyekbe a Tanodát rendszeresen igénybe vevők családját is be kell vonni.
* a Tanodát rendszeresen igénybe vevők digitális kompetencia, valamint információs és kommunikációs technológia készségeinek fejlesztését és azok gyakorlati alkalmazását.

**Vállalható tevékenységek:**

* nyári táborokat szervezhet a Tanodát rendszeresen igénybe vevők számára,
* szakmai műhelyeket szervezhet a Tanoda, valamint a településen működő gyermekjóléti és nevelési-oktatási intézmények dolgozói számára,
* a Tanodát rendszeresen igénybe vevők számára kisétkezést biztosíthat, és
* helyszínt biztosíthat a szünidei gyermekétkeztetés igénybevételéhez.
1. **Együttműködés**

A Tanoda **a család- és gyermekjóléti szolgálattal**, illetve a **család- és gyermekjóléti központtal** való együttműködése keretében:

* a Gyvt. szabályai szerint ellátja a gyermekvédelmi jelzőrendszeri tagságból eredő feladatait,
* a család- és gyermekjóléti szolgáltató meghívására részt vesz a Tanodát rendszeresen igénybe vevők ügyében tartott esetmegbeszélésen, esetkonferencián,
* adott gyermek ügyében egyeztetést folytat a Tanoda szolgáltatás igénybevételének lehetőségéről, és
* évente legalább egyszer tájékoztatást nyújt a család- és gyermekjóléti szolgáltatónak a Tanoda működésének tapasztalatairól, szolgáltatásaiban és az igénybevétel módjában bekövetkező változásokról.

A Tanoda a **nevelési-oktatási intézménnyel** való együttműködése keretében:

* közreműködik a Tanodát rendszeresen igénybe vevők segítésének, fejlesztésének megtervezésében,
* közreműködik a Tanodát rendszeresen igénybe vevők pályaorientációjában, nyomon követésében, részt vesz a nevelési-oktatási intézmény által kezdeményezett, a tanodát rendszeresen igénybe vevőkkel kapcsolatos megbeszéléseken, és
* a módszertani tapasztalatcsere érdekében részt vesz a nevelési-oktatási intézménnyel közös szakmai műhelyeken.

Egy gyermek egyszerre csak egy Tanodában lehet célcsoport tagként bevont gyermek.

1. **A pályázatok elbírálásának szakmai szempontrendszere**
* A szakmai program (hatályos jogszabályok alapján) megalapozottsága, szakmai ajánláshoz illeszkedése.
* A szolgáltatás indikátorainak, hatékonyság mutatóinak, adatoknak a bemutatása.
* A szakmai fenntarthatóság indokoltsága.

Kormányhivatalok és a Társadalmi Esélyteremtési Főigazgatóság ellenőrzési tapasztalatai.